 अफगान शरणार्थीका चित्रकलामा महिलाका पीडा र संघर्ष
अफगानिस्तानका एक शरणार्थी मुराद शरीफी एक कबाब प्यालेसमा काम गर्छन् र घरबारविहीनका लागि बुडापेस्टमा बनाइएको सेल्टरमा बस्छन् । उनको सानो कोठा दर्जनौँ तस्बिरले ढाकिएका छन् । ती दर्जनौँ तस्बिरमा प्राय एक अँध्यारो विश्वको रंगीन चित्र कोरिएका छन् । जहाँ अफगान महिलाहरु लामो बुर्का पहिरिएर साथै दुश्मन पुरुषहरुबाट घेरिएको अवस्थामा पेन्टिङमा चित्रण भएका छन् ।
बुडापेस्ट — अफगानिस्तानका एक शरणार्थी मुराद शरीफी एक कबाब प्यालेसमा काम गर्छन् र घरबारविहीनका लागि बुडापेस्टमा बनाइएको सेल्टरमा बस्छन् । उनको सानो कोठा दर्जनौँ तस्बिरले ढाकिएका छन् । ती दर्जनौँ तस्बिरमा प्राय एक अँध्यारो विश्वको रंगीन चित्र कोरिएका छन् । जहाँ अफगान महिलाहरु लामो बुर्का पहिरिएर साथै दुश्मन पुरुषहरुबाट घेरिएको अवस्थामा पेन्टिङमा चित्रण भएका छन् ।शत्रुतापूर्ण व्यवहार गर्ने पुरुहरुषले घेरेको अवस्थामा पेन्टिङमा महिलाहरु चित्रित भएका छन् । शरिफी, जो अफगानिस्तानबाट २०१५ मा यूरोप प्रवेश गर्ने हजारौँ शरणर्थीसँगै हंगेरी पुगेका थिए ।बुडापेस्टमा निर्वासीत जीवन बाँचेका उनी विशेषगरी आफ्ना पेन्टिङमा महिलाका उत्पिडन र दुख व्यक्त गरेका हुन्छन् । चित्रहरुमार्फत् उनी आफ्नै भावना पनि पोख्ने गर्छन् ।उदाहरणका लागि एक तस्बिरमा उनले महिलामाथिको उत्पिडनलाई चित्रण गरेका छन् जहाँ दाह्री पालेको एक पुरुष मासु काट्ने हतियार बोकेर महिलाको घाँटी थिच्दैगरेको देखिन्छ ।यस्तै अर्को पेन्टिङमा लामो कपाल पालेकी एक महिला स्वतन्त्र रुपले तैरिरहेको देखिन्छिन् । र उनको हरियो कपडाको छेउछाउ दौडिरहेका पुरुषहरु देखिन्छन् । ‘महिलाहरुमाथि शासन गरिएको अफगानिस्तानमा महिलाहरु आफ्नो कुरा स्वतन्त्र रुपमा भन्न नै वञ्चित छन्’ उनले भने । गत अगस्टमा सत्तामा आएको तालिबान शासनसँगै महिलाहरु बिस्तारै घरका पर्खाल पछाडि गायब हुनसक्ने उनको चिन्ता छ । जवकि तालिबानले गत २० वर्षको अन्तरालमा पनि महिला र किशोरीहरुलाई कार्यालय र स्कुल जानबाट प्रतिबन्ध लगाइदिएका थिए ।तलिबानले अगस्ट १५ मा सत्ता कब्जा गरेपछि नै महिला र किशोरीहरुलाई स्वतन्त्र रुपमा बाहिर निस्कन दिने भन्दै तालिबान अधिकारीहरुले प्रतिवद्धता गरेका थिए । हाल उनीहरुले कार्यालय र स्कुल खुला गरेका छन्, तर पुरुषहरुका लागि मात्रै ।शरीफी अफगानिस्तानको अल्पसंख्यक सिया मुस्लिम हजारा समुदायबाट आएका हुन् । जुन समुदाय वर्षौँदेखि अफगानिस्तानमा सून्नी वाहुल्य कट्टरपन्थी तथा तालिबान शासनको अधिनमा रहँदैआयो । शरीफीका पेन्टिङ बुडापेस्टस्थित अरु तीन शरणार्थीहरुका चित्रसँगै यसै साता प्रदर्शनका राखिएका थिए । ती पेन्टिङमा उत्पिडित समुदायको यथार्थ चित्रण गरिएका छन् ।अफगानिस्तानमा भने पछिल्लो समय तालिबान सरकारको प्रतिबन्ध अस्वीकार गर्दै महिलाहरु सार्वजनिक स्थलमा आउन थालेका छन् । तालिबानले बनाएको पहिरनको मापदण्ड उल्लंघन गर्दै उनीहरुले सांकेतिक विद्रोह गर्न थालेका छन् ।केही साताअघि उनीहरुले तालिबानविरुद्ध प्रदर्शनसमेत गरेका थिए । यद्यपि त्यहाँ महिला र किशोरीका लागि तालिबान अनुदार नै देखिँदैआएको छ । उनीहरुले वर्तमानमा भोग्नु परेको भोगाइ र संघर्षलाई शरीफीसहित अरु चित्रकारहरुले निर्वासनबाटै कलात्मक रुपमा प्रस्तुत गर्दैआएका छन् ।–रोयटर्सबाट